<p>เอ็ม. ไนท์ ชยามาลาน นำ 2 เรื่องราวสุดโดดเด่นของเขา - อันเบรคเอเบิล (เฉียด ชะตาสยอง) ปี 2000 จากทัชสโตน พิคเจอร์ส และ สปลิท (จิตหลุดโลก) ปี 2016 จากยูนิเวอร์แซล มาพบกันในภาพยนตร์แนวหนังสือการ์ตูนระทึกขวัญ สุดหลอนเรื่องใหม่ &quot;กลาส - คนเหนือมนุษย์&quot; จากภาพยนตร์เรื่อง &quot;อันเบรคเอเบิล - เฉียด ชะตาสยอง&quot; บรูซ วิลลิส กลับมารับบท เดวิด ดันน์ อีกครั้ง เช่นเดียวกับ แซมวล แอล. แจ็คสัน ในบท อิไลจาห์ ไพร์ส หรือที่รู้จักในฉายา มิสเตอร์ กลาส และจากภาพยนตร์เรื่อง &quot;สปลิท - จิตหลุดโลก&quot; คือ เจมส์ แม็คอะวอย กลับมารับบทเดิมของเขาเป็น เควิน เวนเดลล์ ครัมบ์ และหลากหลายบุคลิกภาพที่อาศัยอยู่ภายในตัวเขา และอันยา เทย์เลอร์-จอย ในบท เคซีย์ คู๊ก ผู้รอดชีวิตเพียงหนึ่งเดียวจากการถูกจองจำและเผชิญหน้ากับเจ้าอสูร จากบทสรุปของ &quot;สปลิท&quot; สู่ &quot;กลาส - คนเหนือมนุษย์&quot; เดวิด ดันน์ ออกตามล่าพลังเหนือมนุษย์ในรูปแบบอสูรของครัมบ์ ในการเผชิญหน้าที่ดุดันขึ้นเรื่อยๆ ในขณะที่เงามืดของไพร์สได้ปรากฎขึ้นในฐานะจอมบงการผู้อยู่เบื้องหลังและผู้กุมความลับที่มีผลกระทบอันใหญ่หลวงกับทั้ง 2 คน</p>
