เป็นอีกคู่ที่ไม่หวือหวาแต่ว่าน่ารักมาก นางเอกสาวหน้าหวาน แต้ว ณฐพร และแฟนหนุ่มหน้าหล่อ ต้น อาชว์ หลังจากคบหากันมานานนับสิบปี แต่ยังน่ารักกันเหมือนเดิม แถมยังอยู่ในสายตาผู้ใหญ่ที่ไฟเขียวกันทั้งสองบ้าน

ซึ่งล่าสุดก็มีภาพความน่ารักของแต้ว ต้น ที่แทคทีมกันไปเที่ยวทะเลเกาะกูด กับครอบครัวของแต้ว ทั้งคุณแม่และพี่สาว เรียกว่าเป็นทริปที่แสนจะแฮปปี้ของครอบครัว มีรูปภาพความสนุกและอบอุ่นมาให้ดูกันเยอะมาก และบรรยากาศที่พักที่สวยสงบท่ามกลางธรรมชาติ รวมถึงช็อตหวานๆ มุมมุ้งมิ้งของแต้วต้น ที่ตัวติดกันตลอด มาให้แฟนๆ ได้ฟินตามกันไปด้วย กับความน่ารักเสมอต้นเสมอปลายของคู่นี้ 